Tasiwelt, d tarrayt i yettabaε umsawal akken ad d-yales taḥkayt ama d taḥkayt yeḍran (d tilawt), neɣ d taḥkayt tasugnant. Akken i d-yenna unagmay M.A.Salhi, tasiwelt: “d abrid i yeḍfer umsawal akken ad d-yeḥku ineḍruyen n teḥkayt, yezmer umsawal ad d-yeḥku ineḍruyen akken mseḍfaren di teḥkayt, yezmer diɣen ad yessizwer ineḍruyen ɣef wiyaḍ. Yezmer ad isifses tasiwelt neɣad tt-yerr d taẓayant. Ad tifsus tsiwelt mi ara ttemseḍfaren yineḍruyen wa deffir wayeḍ ur yili d acu i ten-id-iḥebsen. Ma ulac aṭas n uglam, ulac aṭas n yiwenniten d waṭas n yidiwenniyen gar yiwudam ad tili tsiwelt d tafessast49”